**Πρακτικά Συνεδρίασης της Επιτροπής Αποδοχών και Υποψηφιοτήτων της εταιρείας «CPI Aνώνυμος Εταιρεία Ηλεκτρονικών Υπολογιστών και Περιφερειακών»**,

**Ημερομηνία: 02/01/2025**

**Παρόντες:** Δημήτριος Δασκαλόπουλος Μέλος Επιτροπής Αποδοχών&Υποψηφιοτήτων

 Τσαδήμα Σοφία Μέλος Επιτροπής Αποδοχών&Υποψηφιοτήτων

 Σπυρίδων Γκρούιτς Πρόεδρος Επιτροπής Αποδοχών&Υποψηφιοτήτων

**Απόντες: -**

**Παρευρισκόμενοι: -**

**Προσκεκλημένοι: -**

**Θέματα:** Συγκρότηση σε σώμα της Επιτροπής Αποδοχών και Υποψηφιοτήτων της εταιρείας CPI AE, κατόπιν αντικατάστασης μέλους αυτής το οποίο εκλέχθηκε στις **30/12/2024** από το Διοικητικό Συμβούλιο της εταιρείας CPI AE.

Στον Ταύρο Αττικής, σήμερα **02/01/2025,** ημέρα **Πέμπτη** και ώρα **11:00πμ**., στα γραφεία της εταιρείας στην οδό Ραφαηλίδου 1, στον Ταύρο Αττικής, συνήλθαν σε συνεδρίαση με μοναδικό θέμα: «ΣΥΓΚΡΟΤΗΣΗ ΣΕ ΣΩΜΑ», τα μέλη της Επιτροπής Αποδοχών και Υποψηφιοτήτων της εταιρείας κατόπιν της αντικατάστασης του παραιτηθέντος πρώην μέλους αυτής κας. Γαβαλά με την κα. Σοφία Τσαδήμα η οποία εκλέχθηκε στις30/12/2024από το Διοικητικό Συμβούλιο της εταιρείας.

Αφού διαπιστώθηκε η απαρτία καθώς παρόντα ήταν άπαντα τα μέλη της Επιτροπής, κηρύχθηκε η έναρξη της συνεδρίασης και το λόγο έλαβε ο Πρόεδρος της Επιτροπής ο κ. Γκρούιτς ο οποίος υπενθύμισε ότι κατά την συνεδρίαση της **30/12/2024** του Διοικητικού Συμβουλίου της εταιρείας και σύμφωνα με τις ισχύουσες διατάξεις εκλέχθηκε ως νέο μέλος της Επιτροπής Αποδοχών και Υποψηφιοτήτων της εταιρείας, **το μη εκτελεστικό μέλος του ΔΣ της εταιρείας κ. Σοφία Τσαδήμα** σε αντικατάσταση της παραιτηθείσας κας. Γαβαλά. Ακολούθως η σύνθεση της Επιτροπής έχει ως ακολούθως με τους κάτωθι παρόντες:

1. Γκρούιτς Σπυρίδων του Κωνσταντίνου, Ανεξάρτητο Μη Εκτελεστικό μέλος.

2. Δασκαλόπουλος Δημήτριος του Ευθυμίου, Ανεξάρτητο Μη Εκτελεστικό μέλος.

3. Τσαδήμα Σοφία του Γεωργίου, Μη Εκτελεστικό μέλος.

Η θητεία της Επιτροπής Αποδοχών και Υποψηφιοτήτων ορίσθηκε κατά την συνεδρίαση του ΔΣ της 05/07/2021 **τετραετής**. Η εκλογή του Προέδρου της Επιτροπής Αποδοχών και Υποψηφιοτήτων θα πραγματοποιηθεί κατά την παρούσα συνεδρίαση για την συγκρότησή της σε σώμα, με ψηφοφορία μεταξύ των μελών της Επιτροπής.

Κατόπιν αυτών ο κ. Γκρούιτς, κάλεσε τα μέλη της Επιτροπής να προβούν στην εκλογή Προέδρου της Επιτροπής.

Έπειτα από μυστική ψηφοφορία αναδείχθηκε ως Πρόεδρος της Επιτροπής Αποδοχών και Υποψηφιοτήτων ο κ. Σπυρίδων Γκρούιτς οπότε η Επιτροπή συγκροτήθηκε σε σώμα ως ακολούθως από τους κάτωθι:

* Σπυρίδων Γκρούιτς του Κωνσταντίνου, Πρόεδρος της Επιτροπής, Ανεξάρτητο Μη Εκτελεστικό μέλος του ΔΣ
* Τσαδήμα Σοφία του Γεωργίου, Μέλος της Επιτροπής, Μη Εκτελεστικό μέλος του ΔΣ
* Δασκαλόπουλος Δημήτριος του Ευθυμίου, Μέλος της Επιτροπής, Ανεξάρτητο Μη Εκτελεστικό μέλος του ΔΣ

Στο σημείο αυτό και μη υπάρχοντος άλλου θέματος προς συζήτηση, επικυρώνεται το πρακτικό αυτό και λύεται η συνεδρίαση.

(Πρόεδρος Επιτροπής)

*(Μέλος Επιτροπής)*  (*Μέλος Επιτροπής)*

ΑΚΡΙΒΕΣ ΑΝΤΙΓΡΑΦΟ ΑΠΟ ΤΟ ΒΙΒΛΙΟ ΠΡΑΚΤΙΚΩΝ ΤΗΣ ΕΠΙΤΡΟΠΗΣ ΑΠΟΔΟΧΩΝ ΚΑΙ ΥΠΟΨΗΦΙΟΤΗΤΩΝ

Ταύρος, 02/01/2025

Ο Πρόεδρος της Επιτροπής Αποδοχών και Υποψηφιοτήτων της εταιρείας CPI AE

Σπυρίδων Γκρούιτς